കഞ്ചാവ് - വിക്കിപീഡിയ

# കഞ്ചാവ്

### വിക്കിപീഡിയ, ഒരു സ്വതന്ത്ര വിജ്ഞാനകോശം.

കന്നബിസ് സറ്റൈവ

കന്നബിസ്‌ (ലാറ്റിന്‍ ഭാഷയില്‍ നിന്ന് ഉത്ഭവം) ഗണത്തില്‍പ്പെടുന്ന പുഷ്പിക്കുന്ന ചെടിയാണ്‌ കഞ്ചാവ്‌. കന്നബിസ്‌ ഇന്‍ഡിക്ക, കന്നബിസ്‌ സറ്റൈവ, കന്നബിസ്‌ റുഡെറലിസ്‌ എന്ന മൂന്ന് ഉപവര്‍ഗ്ഗങ്ങളില്‍ കാണുന്നു ഈ ചെടി കൂടുതല്‍ കാണപ്പെടുന്നത്‌ ഏഷ്യ ഭൂഖണ്ഡത്തിലാണ്‌. ഇത്‌ ഒരു ഔഷധമായും ലഹരി പദാര്‍ത്ഥമായും ഉപയോഗിക്കുന്നു.

## [തിരുത്തുക] പേരിനുപിന്നില്‍

സംസ്കൃതത്തില്‍ കന്നാബിസ് ഇന്‍ഡിക്ക എന്ന കഞ്ചാവ് ചെടിയെ ഗഞ്ചിക എന്നാണ്‌ വിളിക്കുന്നത്. നേപ്പാളിലും മറ്റും ഇത് ഗഞ്ചാ ആണ്‌. ഇവയില്‍ നിന്നാണ്‌ മലയാളത്തിലെ കഞ്ചാവ് എന്ന വാക്ക് ഉണ്ടായത്.

## [തിരുത്തുക] ചരിത്രം

കഞ്ചാവിന്റെ ഉപയോഗം മഹാശിലായുഗത്തോളം പഴക്കമുള്ളതാണ്‌ എന്നതിന്‌ തെളിവുകള്‍ ലഭിച്ചിട്ടുണ്ട്. ഏറ്റവും പഴക്കമുള്ള കഞ്ചാവ് ഉപയോക്താക്കള്‍ പുരാതന ഇന്ത്യയിലെ 'ഇന്‍ഡോആര്യന്മരും' പിന്നെ ഹഷാഷിനുകളുമായിരുന്നു. പല പുരാതന ആയുര്‍വ്വേദഗ്രന്ഥങ്ങളിലും കഞ്ചാവ്‌ മാനസികാസ്വാസ്ഥ്യങ്ങള്‍ക്കുള്ള ഒരു ഔഷധമായി ഉപയോഗിച്ചിരുന്നതായി പറയുന്നു. പുരാതന ഭാരതത്തില്‍ ഈ ചെടി പല താന്ത്രിക മാന്ത്രിക ചടങ്ങുകളില്‍ ഉപയോഗിച്ചിരുന്നതിനാല്‍ ഇതില്‍ നിന്ന് ലഭിക്കുന്ന ലഹരിക്ക്‌ ഒരു ദൈവിക മാനം കൂടിയുണ്ടായിരുന്നു. സോമ എന്ന പാനീയം ഉണ്ടാക്കുന്നതില്‍ കഞ്ചാവ് ഉപയച്ച്ചിരുന്നതായി കരുതുന്നു. പുരാതന ചൈനയിലും ഈജിപ്റ്റിലും ഇതൊരു ഔഷധമായി ഉപയോഗിച്ചിരുന്നതായി രേഖകളുണ്ട്. ഈ ചെടിയില്‍ നിന്ന് ലഭിക്കുന്ന വളരെ ബലമുള്ള നാരിന്‌ പല ഉപയോഗങ്ങളും ഉണ്ടായിരുന്നത്രെ[1]ഇന്‍ഡോ-ആര്യന്മാരില്‍ നിന്ന് അസ്സീറിയന്മാര്‍ സൈത്യരും ഡ്രകിയന്മാരും ഇത് സ്വായത്തമാക്കി. അവര്‍ക്കിടയിലെ ഷാമാന്‍ എന്ന വൈദ്യ-പുരോഹിതന്മാര്‍ കഞ്ചാവ് പുകച്ച് മായികലോകം സൃഷ്ടിച്ചിരുന്നു.

### [തിരുത്തുക] രസതന്ത്രം

ടെട്രഹൈഡ്രോ കന്നബിനോള്‍

കഞ്ചാവിലെ ഔഷധ/ലഹരി മൂല്യമുള്ള പ്രധാന ഘടകം ഡെല്‍റ്റ-9-ടെട്രഹൈഡ്രോ കന്നബിനോള്‍ (ടി എച് സി) എന്ന തന്മാത്രയാണ്‌. കൃത്രിമതന്മാത്രകളും പഠന വിധേയമായിട്ടുണ്ട്‌. കഞ്ചാവിലെ മറ്റ്‌ സജീവഘടകങ്ങള്‍ തഴെപ്പറയുന്നവയാണ്‌.

- ടെട്രഹൈഡ്രോ കന്നബിവറിന്‍ (ടി.എച്‌.കെ.)
- കന്നബിഡിയോള്‍
- കന്നബിനോള്‍
- കന്നബിവറിന്‍
- കന്നബിഡിവറിന്‍
- കന്നബിനോളിക്‌ അമ്ലം

ടെട്രഹൈഡ്രോ കന്നബിവറിന്‍‍

ഇവയില്‍ ടി.എച്ച്.കെ. മാത്രമാണ്‌ ടി.എച്ച്.സി.ക്കു പുറമേ മനോനിലയെ ബാധിക്കുന്ന തന്മാത്ര. മറ്റ്‌ തന്മാത്രകള്‍ക്ക്‌ പ്രത്യക്ഷമായ ഗുണവിശേഷങ്ങള്‍ ഒന്നുമില്ലെങ്കിലും ടി.എച്ച്.സി.യുടേയും ടി.എച്ച്.കെ.യുടേയും പ്രവര്‍ത്തനങ്ങള്‍ക്ക്‌ അവ അത്യാവശ്യമാണ്‌. ഈ പരസ്പരപ്രവര്‍ത്തനത്തെപ്പറ്റി കൂടുതല്‍ അറിവുകള്‍ ലഭിച്ചിട്ടില്ല.

പെണ്‍ചെടിയുടെ പൂക്കളിലും നാമ്പുകളിലും ഉണ്ടാകുന്ന കറയിലാണ്‌(ഹാഷിഷ്‌) ഇത്‌ ഏറ്റവുമധികം കാണുന്നത്‌. ചെടിയുടെ ഉണങ്ങിയ ഇലകളില്‍ നിന്നുല്‍പാദിപ്പിക്കുന്ന ഭാങ്ക്‌, തളിരിലകളും പൂക്കളും മൊട്ടുകളും അവയുടെ കറയും ചേര്‍ന്ന ഗഞ്ചാ തുടങ്ങിയവയില്‍ ടെട്രഹൈഡ്രോ കന്നബിനോള്‍ന്റെ അളവ്‌ താരതമ്യേന കുറവാണ്‌.

### [തിരുത്തുക] ഔഷധ ശാസ്ത്രം

കന്നബിസ് ഇന്‍ഡിക്ക

സി ബി 1ഉം സി ബി 2ഉം ആണ്‌ ടി എച്‌ സി/ടി എച്‌ കെ തന്മാത്രകളെ സ്വീകരിക്കുവാന്‍ കഴിവുള്ള റിസെപ്ടറുകള്‍. ഇവ തലച്ചോറില്‍ മിക്കവാറും എല്ലാ ഭാഗങ്ങളിലും ശരീരത്തിലാകെയും കാണുന്നു. സി ബി 1 പ്രധാനമായും തലച്ചോറിലഉം, സി ബി 2 പ്രധാനമായും പ്രധിരോധ വ്യൂഹത്തിലുമാണ് കാണുന്നത്. ഈ തന്മാത്രകള്‍ നാഡികളിലൂടെയുള്ള വേദന സംപ്രേക്ഷണത്തെ പ്രതികൂലമായി ബാധിക്കുന്നതിനാലാണ്‌ ഇതിന്‌ വേദന സംഹാര ശേഷിയുള്ളത്‌. തലച്ചോറില്‍ ഈ റിസെപ്റ്ററുകള്‍ അധികമായി കാണുന്നത്‌ ബേസല്‍ ഗാങ്ക്ലിയ(ചലന നിയന്ത്രണം), സെറിബെല്ലം (ചലന ഏകോപനം), ഹിപ്പോകേംപസ്‌ (പഠനം, ഓര്‍മ്മ, സമ്മര്‍ദ്ദ നിയന്ത്രണം), സെറിബ്രല്‍ കോര്‍ട്ടെക്സ്‌ (ഉന്നത നിരീക്ഷണ ബോധവുമായി ബന്ധപ്പെട്ട) എന്നിവിടങ്ങളിലാണ്‌.

ടെട്രഹൈഡ്രോ കന്നബിനോള്‍ ധൂമമായി ഉപയോഗിക്കുമ്പോള്‍ ശ്വാസകോശത്തില്‍ നിന്ന് വളരെ വേഗത്തില്‍ ആഗിരണം ചെയ്യപ്പെടുകയും ശരീരത്തില്‍ അതിന്റെ പ്രവര്‍ത്തന ഫലങ്ങള്‍ ഏതാനും നിമിഷങ്ങള്‍ക്കകം തന്നെ പ്രത്യക്ഷമാവുകയും, അത്‌ 2-3 മണിക്കൂര്‍ നിലനില്‍ക്കുകയുംചെയ്യുന്നു. അതേസമയം ഇത്‌ ആമാശയത്തിലെത്തിയാല്‍, അതിന്റെ ഫലങ്ങള്‍ 30 മിനുട്ടിനും 2 മണിക്കൂറിനും ഇടയ്ക്ക്‌ കണ്ടു തുടങ്ങുന്നു.

നാഡി മിടിപ്പ്‌ വേഗത്തിലാവുക, കണ്ണുകള്‍ ചുവന്നു തുടുക്കുക, രക്ത സമ്മര്‍ദ്ദം കുറയുക, മാംസപേശികളുടെ ബലക്ഷയം, അമിത വിശപ്പ്‌ മുതലായവയാണ്‌ പ്രാമാണികമായി ശരീരത്തിലുണ്ടാകുന്ന വ്യത്യാസങ്ങള്‍.

ചികിത്സാപരമായി ടെട്ര ഹൈഡ്രോകന്നബിനോള്‍ വേദനസംഹാരി, ഛര്‍ദ്ദി നിവാരിണി, പേശിവലിവ്, അപസ്മാര ചികിത്സ, വിശപ്പില്ലയ്മ, മാനസിക സമ്മര്‍ദ്ദം മുതലായവയ്ക്കൊക്കെ ഉപയോഗിക്കാം. എങ്കിലും, ഈ അസുഖങ്ങള്‍ ചികിത്സിക്കുവാന്‍ സുരക്ഷിതമായ മറ്റു ഔഷധങ്ങളുടെ ലഭ്യതയും, കന്നബിനോളുകളുടെ ദുരുപയോഗ സാധ്യതകളെയും മാനിച്ച്‌ ടെട്രഹൈഡ്രോ കന്നബിനോള്‍ ചുരുക്കം ചില അവസ്ഥകളിലൊഴിച്ച്‌ ഇപ്പോള്‍ ഉപയോഗിക്കാറില്ല.

### [തിരുത്തുക] ദുരുപയോഗം

ലോകത്തില്‍ കഞ്ചാവിന്റെ ഉപയോവും നിയമവ്യവസ്ഥയും

ഈ മരുന്ന് കേന്ദ്ര നാഡീവ്യൂഹത്തില്‍ വരുത്തുന്ന ഫലങ്ങളാണ്‌ ഇതിനെ ഒരു ലഹരി പദാര്‍ഥമായി ഉപയോഗിക്കുവന്‍ പ്രേരിപ്പിക്കുന്നത്‌. അത്‌ തുടക്കത്തില്‍ കൃതൃമമായ ഒരു മനഃ സുഖം പ്രദാനം ചെയ്യുകയും അതിനെ തുടര്‍ന്നുണ്ടാകുന്ന മയക്കവും സ്വപ്ന അവസ്ഥയും അതുപയോഗിക്കുന്നയാള്‍ക്ക്‌ വൈകാരിക ഉദ്ദീപനവും ആന്തരിക സുഖവും പ്രദാനം ചെയ്യുന്നു. പൊതുവെ ആഹ്ലാദ ഭരിതരായി കാണുന്ന ഇവര്‍ വളരെ ചെറിയ പ്രേരണകള്‍ മൂലം അനിയന്ത്രിതമായി ചിരിക്കുന്നു. ഇവര്‍ക്ക്‌ ആക്രമണ മനോഭാവം തീരെ കാണില്ല. സമയബോധം വ്യത്യാസപ്പെടുകയും, ഏകാഗ്രത നഷ്ടപ്പെടുകയും, കേഴ്‌വി ശക്തി അതികൂര്‍മ്മമാവുകയുംചെയ്യുന്നു. കാഴ്ച്ച പലപ്പോഴും വക്രതയുള്ളതാകും. വിശപ്പു വര്‍ദ്ധിക്കുന്നത്നുപുറമെ ഭക്ഷണത്തിന്റെ രുചിയും മണവും കൂടുതല്‍ ആസ്വദിക്കുവാന്‍ സാധിക്കുന്നു. തുടര്‍ച്ചയായുള്ള കന്നബിനോള്‍ ഉപയോഗം ഓര്‍മ്മ, അവബോധം,മാനസിക ആവിഷ്കാരങ്ങള്‍ മുതലായവയെ പ്രതികൂലമായി ബാധിക്കുന്നു.

പല വികസിത രാജ്യങ്ങളിലും കഞ്ചാവ്‌ ഉപയോഗം നിയമാനുസൃതമാണ്‌.

## [തിരുത്തുക] ചിത്രങ്ങള്‍

കന്നാബിസ് ഇന്‍ഡിക്ക | കഞ്ചാവ് ചെടി ഉണക്കിയത് | കഞ്ചാവില്‍ നിന്ന് വാറ്റിയെടുത്ത സത്ത്

## [തിരുത്തുക] അവലംബം

R S Satoskar, Pharmacology and pharmacotherapeutics, 13th ed.

Pertwee R (1997). "Pharmacology of cannabinoid CB1 and CB2 receptors". Pharmacol. Ther. 74 (2): 129-80. PMID 9336020

## [തിരുത്തുക] ആധാരസൂചിക

1. ↑ ഗൂഗിള്‍ ബുക്സില്‍ നിന്ന്

## [തിരുത്തുക] കുറിപ്പുകള്‍

Retrieved from "http://ml.wikipedia.org../../../%E0%B4%95/%E0%B4%9E/%E0%B5%8D/%E0%B4%95%E0%B4%9E%E0%B5%8D%E0%B4%9A%E0%B4%BE%E0%B4%B5%E0%B5%8D.html"

സൂചികകള്‍: ലഹരിപദാര്‍ത്ഥങ്ങള്‍ | സസ്യജാലം

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- Български
- Česky
- Deutsch
- English
- Esperanto
- Español
- Euskara
- Suomi
- Français
- עברית
- Íslenska
- 日本語
- Bahasa Melayu
- Nederlands
- Polski
- Português
- Svenska
- Toki Pona